Na temelju članka 55. Statuta Koprivničko-križevačke županije ("Službeni glasnik Koprivničko-križevačke županije" broj 7/13., 14/13., 9/15., 11/15. – pročišćeni tekst, 2/18., 3/18. – pročišćeni tekst, 4/20. i 25/20.) i članka 23. stavka 5. Odluke o javnim priznanjima Koprivničko-križevačke županije (''Službeni glasnik Koprivničko-križevačke županije'' broj 9/15., 19/17., 10/18. i 25/20.) Župan Koprivničko-križevačke županije 5. veljače 2021. donio je

**O D L U K U**

**o dodjeli Plakete Župana Koprivničko-križevačke županije**

Članak 1.

 Za uspjehe u radu u području zdravstva i unapređenju kvalitete življenja i zdravlja građana Koprivničko-križevačke županije za vrijeme borbe protiv epidemije bolesti COVID-19 izazvane virusom SARS-CoV-2 dodjeljuje se Plaketa Župana Koprivničko-križevačke županije

**dr. sc. Draženki Vadla, dr. med. spec. epidemiologije**

**iz Koprivnice.**

Članak 2.

 Plaketa Župana Koprivničko-križevačke županije uručiti će se povodom obilježavanja 13. travnja - Dana Koprivničko-križevačke županije, na svečanoj sjednici Županijske skupštine Koprivničko-križevačke županije.

Članak 3.

Plaketa Župana Koprivničko-križevačke županije dodjeljuje se u obliku plakete u posebnoj grafičkoj obradi, stiliziranim slovima na podlozi i utisnutim grbom Županije te kovanice od srebra na kojoj je otisnut grb Županije s jedne strane i lik zaštitnika Županije Svetog Marka Križevčanina, s druge strane i novčane nagrade u neto iznosu od 3.000,00 kuna.

Članak 4.

 Ova Odluka objavit će se u "Službenom glasniku Koprivničko-križevačke županije".

ŽUPAN

KOPRIVNIČKO-KRIŽEVAČKE ŽUPANIJE

KLASA: 060-01/21-01/32

URBROJ: 2137/1-02/04-21-1

Koprivnica, 5. veljače 2021.

 ŽUPAN

 Darko Koren, ing.građ., v.r.